**ОПИС И СПЕЦИФИКАЦИЈА ЈАВНЕ НАБАВКЕ**

Предмет јавне набавке бр. 20/23 је набавка услуге сукцесивног уклањања лешева животиња са територије општине Врњачка Бања, Наручиоца Општинске управе општине Врњачка Бања, у процењеној количини од 3500 кг.

**Врста отпада:**

У складу са Правилником о начину разврставања и поступања са споредним производима животињског порекла, ветеринарско-санитарним условима за изградњу објеката за сакупљање, прераду и уништавање споредних производа животињског порекла, начину спровођења службене контроле и самоконтроле, као и условима за сточна гробља и јаме гробнице: („Сл.гласник РС“, бр.31/2011, 97/2013, 15/2015 и 61/2017), наведени отпад је разврстан претежно у категоријe 1. и 2. и чине га лешеви угинулих животиња са саобраћајница, зелених површина и осталих површина јавне намене, као и из домаћинстава – држалаца животиња, а по налогу Ветеринарског или Комуналног инспектора.

Уколико се ради о уклањању леша животиње са површине јавне намене, Наручилац издаје писани налог Пружаоцу услуге, да уклони леш животиње са јавне површине. О свему овоме Комунални инспектор сачињава записник. Утовар угинуле животиње врши овлашћени радник Пружаоца услуге. При утовару, обавезно је присуство Комуналног инспектора Наручиоца (лице које је испред Наручиоца задужено за реализацију уговора). Тежина угинуле животиње утврђује се мерењем, о чему се прилаже документација (отпремница), издата од стране установе надлежне за третман отпада животињског порекла.

Уколико се ради о лешу животиње познатог власника, држалац животиња је у обавези да писаним путем обавести Наручиоца о потреби уклањања угинуле животиње из свог домаћинстава. Наручилац издаје писани налог Пружаоцу услуге, да уклони леш животиње из домаћинстава познатог власника. О свему овоме, сачињава се записник.

Утовар угинуле животиње врши овлашћени радник Пружаоца услуге. При утовару, обавезно је присуство Комуналног инспектора Наручиоца (лице које је испред Наручиоца задужено за реализацију уговора). Тежина угинуле животиње утврђује се мерењем, о чему се прилаже документација(отпремница), издата од стране установе надлежне за третман отпада животињског порекла.

Записник, као и остала пратећа документација мора бити верификована, односно оверена од стране овлашћених лица уговарача ( Комуналног инспектора и овлашћеног лица Пружаоца услуге).

Пружање услуге мора да буде у складу са правилима струке, по важећим прописима и стандардима. Никакви додатни трошкови не могу бити предмет понуде.

**Рок пружања услуга:**

Периодично у складу са потребама Наручиоца, у периоду од 12 месеци, од дана закључења уговора,

Понуђач се обавезује да се одазове на сваки позив Наручиоца и да се најкасније у року од 24 часа од уручења писменог позива одазове и да започне извршење потребних услуга.

Позив се уручује писаним путем, и то: поштом, факсом или путем електронске поште.

**Место пружања услуга**: Територија општине Врњачка Бања.